APSTIPRINU

Cēsu novada izpilddirektora vietniece

Baiba Eglīte

*Datums skatāms laika zīmogā*

*Datums skatāms laika zīmogā* *Nr.231*

KONKURSA NOLIKUMS

# Cēsu novada Centrālās administrācijas

# Attīstības pārvaldes

# Teritorijas plānošanas un stratēģiskās attīstības nodaļas

# ZEMES IERĪCĪBAS SPECIĀLISTA

#  amata pretendentu atlasei

# (uz noteiktu laiku)

# Izdots saskaņā ar

# Pašvaldību likuma 20. panta piekto daļu

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada Centrālās administrācijas Attīstības pārvaldes Teritorijas plānošanas un stratēģiskās attīstības nodaļas zemes ierīcības speciālista (turpmāk – arī zemes ierīcības speciālists) amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis - izvēlēties atbilstošāko pretendentu zemes ierīcības speciālista amatam.
3. Konkursa uzdevums ir izvērtēt pretendentu profesionālo sagatavotību un atbilstību zemes ierīcības speciālista amatam.
4. Konkursa pretendentu vērtēšana notiek divās vai vairāk kārtās.
5. Pretendentu atlase notiek komisijas sēdēs, kuras protokolē komisijas sekretārs.
6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora vietnieka rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.
7. Pretendenta atbilstību zemes ierīcības speciālista amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.
8. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada pašvaldības un apvienību pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Zemes ierīcības speciālista galvenie amata pienākumi un pretendentiem izvirzītās prasības

1. Zemes ierīcības speciālista galvenie amata pienākumi:
	1. Izskatīt zemes ierīcības projektus, izskatīt un sagatavot izskatīšanai Attīstības un teritorijas plānošanas komisijā fizisko un juridisko personu iesniegumus jautājumos par zemes ierīcības projektu izstrādāšanu un apstiprināšanu;
	2. Gatavot lēmumu projektus izskatīšanai Attīstības un teritorijas plānošanas komisijā un ziņot par: 1) Instrumentāli uzmērītās zemes platību apstiprināšanu/precizēšanu; 2) zemes vienību sadalīšanu un nosaukumu piešķiršanu vai maiņu; 3) pašvaldības nosacījumu sagatavošanu zemes ierīcības projekta izstrādes uzsākšanai un zemes ierīcības projektu apstiprināšanu; 4) zemes vienību lietošanas mērķa piešķiršanu un maiņu;
	3. Izskatīt zemes gabalu robežu plānus to uzmērīšanas procesā par Cēsu novadā esošajiem īpašumiem; atbilstoši kompetencei pārstāvēt pašvaldību zemes uzmērīšanas procesos;
	4. Saskaņot apgrūtinājumu plānus;
	5. Veikt ar adresāciju (zemes vienību, ēku un būvju) un nosaukumu piešķiršanu, maiņu un likvidēšanu saistītos darbus;
	6. Savas kompetences ietvaros sagatavot atbildes uz valsts iestāžu, pašvaldību un iedzīvotāju iesniegumiem;
	7. Aktualizēt, sagatavot informāciju no nekustamā īpašuma datu bāzes NINO, kas nav saistīta ar nodokļu administrēšanu.

# Prasības pretendentiem:

Zemes ierīcības speciālista amata kandidātam tiek izvirzītas šādas izglītības un profesionālās pieredzes prasības:

* 1. Augstākā izglītība zemes ierīcībā, ģeodēzijā, zemes pārvaldībā, kartogrāfijā, kādā no būvzinātnes ģeodēzijas apakšnozarēm vai ar projektēšanu saistītā specialitātē vai nozarē, piemēram, teritorijas plānotājs;
	2. Teicamas latviešu valodas zināšanas;
	3. Labas iemaņas darbā ar datoru un biroja tehniku;
	4. Vēlama B kategorijas autovadītāja apliecība.
1. Amata kandidātam nepieciešamās kompetences:
	1. Orientācija uz rezultātu sasniegšanu;
	2. Prasme patstāvīgi pieņemt lēmumus, analītiskās spējas, augsta atbildības sajūta un precizitāte;
	3. Ļoti labas organizatoriskās un saskarsmes spējas, argumentācijas un publiskās uzstāšanās prasmes;
	4. Prasme plānot un organizēt veicamos pienākumus;
	5. Ētiskums.
2. Konkursā var piedalīties un par tā uzvarētāju kļūt pretendents, kurš iesniedzis pieteikumu un atbilst konkursa pretendentu atlases kritērijiem.
3. Pieteikumu ar norādi „Zemes ierīcības speciālists” var iesniegt personīgi (Cēsu novada pašvaldības Cēsu novada Centrālajā administrācijā, Raunas  iela 4, Cēsis, Cēsu novads, LV-4101) vai elektroniski sūtot uz e-pastu vakances@cesunovads.lv.
4. Pieteikums sastāv no:
	1. CV (pretendenta dzīves un darba gaitas apraksts);
	2. motivēts pieteikums, iekļaujot informāciju par atbilstību izvirzītajām prasībām, aprakstot pretendenta iepriekšējo pieredzi.
5. Pieteikums jāiesniedz vai jānodrošina tā iesūtīšana (saņemšana) līdz 2024. gada 21. maijam (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Konkursa komisija vērtēšanu veic divās vai vairāk kārtās:
	1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši nepieciešamos konkursa dokumentus un atbilst izvirzītajām kvalifikācijas pamatprasībām (atbilstoša izglītība). Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
	2. Otrajai kārtai tiek virzīti tie pretendenti, kuri atbilst izvirzītajām pamatprasībām.
	3. Otrajā kārtā(intervijā) sarunas laikā komisija izvērtē pretendenta atbilstību un profesionālo sagatavotību pēc šādiem kritērijiem:

|  |  |  |
| --- | --- | --- |
| **Nr.p.k.** | **Vērtēšanas kritērijs** | **Punktu skaits** |
| 1. | Pieredze līdzīgā darbā pašvaldībā vai valsts iestādē, kā arī prasme strādāt ar nekustamā īpašuma uzskaites sistēmu ZZDats “NĪNO” | Līdz 5 |
| 2. | saskarsmes un komunikācijas prasme | Līdz 3 |
| 4. | spēja sniegt kompetentas atbildes uz komisijas jautājumiem | Līdz 3 |

* 1. Komisijas locekļiem un pieaicinātajiem personāla atlases vai citiem ekspertiem, ja tādi ir pieaicināti, ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.
1. Ņemot vērā otrās kārtas rezultātus, komisija var lemt par pretendenta ar augstāko punktu skaitu virzīšanai amatam vai arī, ja ir vairāki amatam atbilstoši līdzvērtīgi kandidāti ar līdzīgi iegūtu punktu skaitu, komisija var organizēt noslēguma kārtu definējot uzdevumus.
2. Konkursa komisija pēc noslēguma kārtas, ja tāda ir bijusi, var pieņemt lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
3. Pēc konkursa rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst zemes ierīcības speciālista amatam izvirzītajām prasībām;
	2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā pēc lēmuma pieņemšanas.
5. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada Centrālās administrācijas Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada Centrālās administrācijas rīcībā, tiem tiek piešķirts konfidenciāls raksturs.
2. Nolikums izstrādāts un apstiprināts elektroniski.

Nolikumu izstrādāja

Cēsu novada Centrālās administrācijas Administrācijas biroja personāla speciāliste Iveta Purmale

Attīstības pārvaldes Teritorijas plānošanas un stratēģiskās attīstības nodaļas vadītāja Madara Jenerte

DOKUMENTS ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU